ai4bharat/Pralekha huggingface dataset:
पंतप्रधान कार्यालय
मैसुरू आणि धनबाद इथल्या अपघातातल्या जीवितहानीबद्दल पंतप्रधानांनी व्यक्त केला शोक
मृतांच्या नातेवाईकांना पंतप्रधान सहाय्यता निधीतून मदत जाहीर
नवी दिल्ली, 29 मे 2023
पंतप्रधान नरेंद्र मोदी यांनी मैसुरू आणि धनबाद इथल्या अपघातातल्या जीवितहानीबद्दल तीव्र दुःख व्यक्त केले आहे. या अपघातातल्या मृतांच्या नातेवाईकांना पंतप्रधान सहाय्यता निधीतून त्यांनी मदत जाहीर केली आहे.
पंतप्रधान कार्यालयाने ट्वीट केले आहे ;
‘कर्नाटकमधल्या मैसुरू इथल्या भीषण अपघाताच्या वृत्ताने तीव्र दुःख झाले. या अपघातातल्या मृतांच्या कुटुंबियांच्या दुःखात मी सहभागी आहे.जखमींच्या प्रकृतीत लवकर सुधारणा व्हावी ही प्रार्थना.’पंतप्रधान
‘धनबाद इथल्या दुर्घटनेतली जीवितहानी अतिशय दुर्दैवी आहे. मृतांच्या कुटुंबियांप्रती माझ्या शोकभावना व्यक्त करत आहे. जखमींच्या प्रकृतीत लवकर सुधारणा व्हावी ही प्रार्थना.’पंतप्रधान
‘मैसुरू आणि धनबाद इथल्या दुर्घटनेतल्या मृतांच्या जवळच्या नातेवाईकाला पंतप्रधान सहाय्यता निधीतून, 2 लाख रुपयांची मदत पंतप्रधानांनी जाहीर केली आहे. जखमींना 50, 000 रुपयांची मदत देण्यात येईल’.N.Chitale/Nilima/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
कोविड – 19 बाबत अद्ययावत माहिती
देशव्यापी लसीकरण मोहिमेअंतर्गत भारताने आतापर्यंत एकूण 101 कोटी 30 लाख लसींच्या मात्रा दिल्या .
गेल्या 24 तासात देशभरात 16,326 नवीन रुग्णांची नोंद झाली,
सध्या रुग्ण बरे होण्याचा दर 98.16 % ; मार्च 2020 पासून सर्वाधिक दर
गेल्या 24 तासात 17,677 रुग्ण बरे झाले, एकूण बरे झालेल्या रुग्णांची संख्या वाढून 3,35,32,126
उपचाराधीन रुग्णांची संख्या एकूण रुग्णसंख्येच्या 1 % पेक्षा कमी आहे, सध्या त्याचे प्रमाण 0.51%; मार्च 2020 पासून सर्वात कमी रुग्णसंख्या
देशातील उपचाराधीन रुग्णांची संख्या 1,73,728 आहे, गेल्या 233 दिवसांतील सर्वात कमी
साप्ताहिक पॉझिटिव्हिटी दर  गेले 29 दिवस 2 % पेक्षा कमी
दैनंदिन पॉझिटिव्हिटी दर  गेले 19 दिवस 2% पेक्षा कमी
आतापर्यंत एकूण 59 कोटी 84 लाख चाचण्या करण्यात आल्या आहेत.
पंतप्रधान कार्यालय
देशाचे माजी पंतप्रधान चंद्रशेखर यांच्या जयंतीनिमित्त पंतप्रधानांनी त्यांना वाहिली आदरांजली
नवी दिल्ली, 17 एप्रिल 2023
पंतप्रधान नरेंद्र मोदी यांनी माजी पंतप्रधान चंद्रशेखर यांच्या जयंतीनिमित्त त्यांना आदरांजली वाहिली आहे.
ट्विट संदेशात पंतप्रधान म्हणाले:
“माजी पंतप्रधान चंद्रशेखरजी यांना त्यांच्या जयंतीनिमित्त आदरांजली.त्यांनी आपल्या देशाप्रती फार मोठे योगदान दिले आणि राजकीय वर्तुळात त्यांना मोठ्या प्रमाणावर मान होता. त्यांनी समर्पण भावाने समाजाची सेवा केली आणि दारिद्रय निर्मूलनासाठी प्रयत्न केले.”
N.Chitale/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
शिक्षण मंत्रालय
शालेय अभ्यासक्रमात योगाचा समावेश करण्याची धर्मेंद्र प्रधान यांनी केली सूचना
बाल्यावसथेतील देखभाल आणि शिक्षण  ते इयत्ता 12वी पर्यंतच्या शिक्षणात योगाला प्राधान्य देण्याचे धर्मेंद्र प्रधान यांनी केले आवाहन
केंद्रीय शिक्षण आणि कौशल्य विकास मंत्र्यांनी राष्ट्रीय योग ऑलिम्पियाड - 2022 आणि प्रश्नमंजुषा स्पर्धेचे केले उदघाटन
केंद्रीय शिक्षण आणि कौशल्य विकास आणि उद्योजकता मंत्री धर्मेंद्र प्रधान यांनी आज राष्ट्रीय योग ऑलिम्पियाड - 2022 आणि प्रश्नमंजुषा स्पर्धेचे उदघाटन केले.ते या कार्यक्रमाचे प्रमुख पाहुणे होते.यावेळी शिक्षण राज्यमंत्री सुभाष सरकार हेही उपस्थित होते.
18 ते 20 जून 2022 या कालावधीत शिक्षण मंत्रालय आणि राष्ट्रीय शैक्षणिक संशोधन आणि प्रशिक्षण परिषद यांच्या संयुक्त विद्यमाने राष्ट्रीय योग ऑलिम्पियाडचे आयोजन करण्यात आले आहे . यावर्षी 26 राज्ये/केंद्रशासित प्रदेश आणि प्रादेशिक शिक्षण संस्थांच्या बहुउद्देशीय शाळांमधील सुमारे 600 विद्यार्थी राष्ट्रीय योग ऑलिम्पियाड यात सहभागी होत आहेत.
योग मानवजातीचे दुःख हरण करण्यास आणि शारीरिक लवचिकता निर्माण करण्यास, विशेषत: कोविड नंतरच्या काळात साहाय्यकारी असल्याचे केंद्रीय मंत्री धर्मेंद्र प्रधान यांनी यावेळी सांगितले. .राष्ट्रीय शैक्षणिक धोरण- 2020यात विद्यार्थी आणि शिक्षक यांच्या शारीरिक आणि मानसिक आरोग्यावर विशेष भर देण्यात आला आहे.
क्रीडाप्रकारांना शैक्षणिक व्यवस्थेत स्थान दिल्याने खिलाडूवृत्ती अंगी बाणेल आणि विद्यार्थ्यांना शारिरीक कार्यक्षमतेला जीवनात असलेले महत्त्व समजेल, असेही ते म्हणाले.
योग हा आरोग्य, निरामयता आणि शारीरिक शिक्षण याचा अविभाज्य घटक आहे. त्यांनी राष्ट्रीय शैक्षणिक संशोधन आणि प्रशिक्षण परिषदेला योगाचे प्राचीन ज्ञान आपल्या अभ्यासक्रमात समाविष्ट करण्याची सूचना केली. राष्ट्रीय अभ्यासक्रम आराखडा विकसित करण्याची प्रक्रिया सुरू असून, बाल्यावस्थेतील देखभाल आणि शिक्षण  ते इयत्ता 12वी स्तरापर्यंतच्या शिक्षणात योगास प्राधान्य दिले गेले पाहिजे,असे त्यांनी सांगितले. त्यांनी एनसीईआरटीला शाळा, तालुका, जिल्हा आणि राज्य स्तरावर योग ऑलिम्पियाड आयोजित करण्याचीही सूचना केली. प्रत्येक तालुक्यामधील शालेय विद्यार्थ्यांना सहभागी करून घेतल्याने योगाचा वारसा पुढे जाईल आणि योग, जीवनशैली होण्यात साहाय्य मिळेल,असे त्यांनी सांगितले.
केंद्रीय मंत्र्यांनी राष्ट्रीय योग ऑलिम्पियाडमध्ये राज्यांचे/केंद्रशासित प्रदेशांचे प्रतिनिधित्व करणाऱ्या सर्व निवडक विद्यार्थ्यांचे अभिनंदन केले. थेट तालुकास्तरावरून सहभाग घेतल्याबद्दल त्यांनी विद्यार्थ्यांचे कौतुक केले.
यावेळी उपस्थितांना संबोधित करताना शिक्षण राज्यमंत्री सुभाष सरकार म्हणाले की, राष्ट्रीय शैक्षणिक धोरण-2020 चा एक भाग म्हणून योगाचा प्रसार करणे आवश्यक आहे. ते पुढे म्हणाले की,नागरिकांना देशाला एकात्मिक स्वरूपात पाहण्याची दृष्टी मिळेल,अशा शैक्षणिक पद्धतीचा प्रसार करणे हा यामागचा उद्देश आहे. योग ऑलिम्पियाडमध्ये विद्यार्थ्यांकडून आसन, प्राणायाम, क्रिया, ध्यान आदींचे प्रात्यक्षिक करून घेतले जाईल, जेणेकरून त्यांना योगाचे महत्त्व समजेल, असेही त्यांनी यावेळी नमूद केले.
मंत्रिमंडळ
भारत आणि बल्गेरिया यांच्यात झालेल्या पर्यटनविषयक सामंजस्य कराराला केंद्रीय मंत्रिमंडळाची मंजुरी
नवी दिल्ली, 29 ऑगस्ट 2018
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत भारत आणि बल्गेरिया यांच्यात पर्यटन सहकार्याबाबत झालेल्या सामंजस्य कराराला मंजुरी देण्यात आली.
अ) या करारानुसार दोन्ही देशांदरम्यान पर्यटनाच्या क्षेत्रात द्विपक्षीय सहकार्य वाढवले जाईल.
ब) दोन्ही देश पर्यटनाशी संबंधित माहिती आणि आकडेवारीची देवघेव करतील.
क) पर्यटनाशी संबंधित उद्योग जसे हॉटेल आणि यात्रा आयोजक/प्रवास कंपन्या यांच्यात सहकार्य वाढवणे.
ड) मनुष्यबळ विकासाच्या देवघेवीसाठी सहकार्य वाढवणे.
इ) दोन्ही देशात यात्रा आयोजक, प्रसार माध्यमे पर्यटनाशी संबंधित तज्ज्ञ यांचे दौरे आयोजित करून पर्यटनाला प्रोत्साहन देणे.
फ) पर्यटन प्रोत्साहन, पणन, पर्यटन स्थळाचा विकास आणि व्यवस्थापनाच्या क्षेत्रातील अनुभवांची देवघेव.
ग) चित्रपट पर्यटनाच्या माध्यमातून दोन्ही देशात पर्यटन स्थळं विकसित करणे आणि पर्यटन सहकार्य वाढवणे.
ह) सुरक्षित शाश्वत आणि प्रतिष्ठा प्राप्त पर्यटनाला चालना देणे.
पार्श्वभूमी
भारत आणि बल्गेरियाने पर्यटन सहकार्याबाबत याआधी 26 मे 1994 साली करार केला होता. भारतातील पर्यटन व्यवसायासाठी बल्गेरिया हा देश मोठा ग्राहक आहे. 2017 साली बल्गेरियाहून 5,228 पर्यटक भारतात आले होते. या सामंजस्य करारामुळे बल्गेरियातून भारतात येणाऱ्या पर्यटकांच्या संख्येत लक्षणीय वाढ होईल.
N.Sapre/R.Aghor/P.Kor
(Visitor Counter : 50
नवीन आणि नवीकरणीय ऊर्जा मंत्रालय
भारत का अमृत महोत्सव : नवीन आणि अक्षय ऊर्जा क्षेत्रात भारताच्या कामगिरीची माहिती देणाऱ्या वेबिनार मालिकेचे आयोजन
नवी दिल्ली, 15 जून 2021
भारताच्या स्वातंत्र्याला 75 वर्षे पूर्ण होत असतांना, यानिमित्त देशभरात भारत का अमृत महोत्सव या नावाने अनेक कार्यक्रम आयोजित केले जात आहेत. यानिमित्त नवीन आणि अक्षय ऊर्जा मंत्रालयानेही, भारताच्या नवीन आणि अक्षय ऊर्जा क्षेत्रातील कामगिरीची माहिती सांगणाऱ्या वेबिनार मालिकेचे आयोजन केले आहे. 15 मार्चपासून ही वेबिनार मालिका सुरु झाली असून, ती 75 आठवडे चालणार आहे .
याच मालिकेतील, ‘भारतातील सौर पार्क’ या विषयावरील वेबिनार एक एप्रिल 2021 रोजी आयोजित करण्यात आले होते. या वेबिनारमध्ये देशातील सौर पार्कच्या विकासाविषयी चर्चा करण्यात आली.सुमारे 350 जण वेबिनारमध्ये सहभागी झाले होते. सौर ऊर्जा पार्कविषयीचे अनुभव यावेळी वक्त्यांनी सांगितले तसेच या क्षेत्रातील आव्हानांविषयीही चर्चा झाली.
12 एप्रिल 2021 रोजी, ‘बायोगॅस प्रकल्प उत्पादक/विकासकांनी एक संवादात्मक वेबिनार आयोजित केले होते. या क्षेत्रातील नवे तंत्रज्ञान आणि यशोगाथांवर यात चर्चा झाली तसेच बायोगॅस कार्यक्रमाच्या विस्तारीकरणातील आव्हानांवरही यावेळी चर्चा झाली. या वेबिनार मधील चर्चेतून, मंत्रालयाला राष्ट्रीय बायोगॅस कार्यक्रमाची अधिक प्रभावी अंमलबजावणी करण्यात मदत मिळू शकेल.
16 एप्रिल रोजी राष्ट्रीय सौर ऊर्जा संस्थेने “सौर ऊर्जेतील संशोधन आणि नवोन्मेष” या विषयावरील वेबिनार आयोजित केले होते. सौर ऊर्जा क्षेत्रात अलीकडे झालेली संशोधने आणि नवोन्मेष तसेच NISE ने तयार केलेल्या सौर उत्पादनांच्या व्यवसायिकरणास वाव यावर चर्चा झाली.
‘फोटोव्होल्टाइक संशोधन आणि विकास दूरदृष्टी 2026’ या विषयावरील कार्यशाळेचे आयोजन, 26 एप्रिल रोजी, आयआयटी मुंबईच्या राष्ट्रीय फोटोव्होल्टाइक संशोधन आणि शिक्षण केंद्राने आयोजित केले होते. येत्या दशकात आत्मनिर्भर भारताची संकल्पना साकार करण्यात मंत्रालय, NCPRE आणि उद्योग क्षेत्र कशाप्रकारे परस्परांना सहकार्य करु शकतात, यावर या कार्यशाळेत चर्चा झाली. या कार्यशाळेच्या प्रत्येक सत्रात, परिसंवाद आणि प्रश्नोत्तरे झाली.
या चर्चासत्रात उद्योग क्षेत्रातील प्रतिनिधींनी अशा विविध क्षेत्रातील गरजा, क्षेत्रे आणि विशिष्ट तंत्रज्ञानावर चर्चा केली, जिथे ते NCPR च्या सहकार्याने प्रकल्प राबवू शकतात.यावेळी उद्योग प्रतिनिधींनी प्रत्यक्ष कार्यक्षेत्रात आवश्यक असणारी कौशल्ये विकास कार्यक्रम राबवून या क्षेत्रातील व्यावसायिकांचे तंत्रज्ञानाचे ज्ञान अद्ययावत करण्यावर भर दिला.
धानाच्या कांड्यांपासून बायोगॅस तंत्रज्ञान विकसित करणे आणि त्याची अंमलबजावणी या विषयावरील वेबिनार पाच मे रोजी आयोजित करण्यात आले होते. राष्ट्रीय जैव ऊर्जा संस्थेने जर्मन रिटेक या कंपनीसोबत या वेबिनारचे आयोजन केले होते. भारत आणि जर्मनीतील 20 तंत्रज्ञानी यावेळी धानाच्या  कांड्यांपासून बायोगॅस निर्मिती, त्यातील आव्हाने आणि अनुभव यावर चर्चा केली. कचऱ्यापासून ऊर्जानिर्मितीतील यशाविषयी यावेळी चर्चा झाली.
S.Tupe/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159
मंत्रिमंडळ
भारत आणि सौदी अरेबिया दरम्यान मादक औषधे, मानसोपचार आणि रासायनिक पूर्ववर्ती वस्तूंच्या
अवैध व्यापार आणि तस्करीच्या विरोधातील सामंजस्य करारांना मंत्रिमंडळाची मंजुरी
नवी दिल्ली, 27 नोव्हेंबर 2019
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने भारत आणि सौदी अरेबिया दरम्यान मादक औषधे, मानसोपचार आणि रासायनिक पूर्ववर्ती वस्तुंच्या अवैध व्यापार आणि तस्करीच्या विरोधातील सामंजस्य करारांना मंत्रिमंडळाने आज मान्यता दिली आहे.
फायदे:
- संयुक्त राष्ट्रांच्या आंतरराष्ट्रीय अंमली पदार्थ नियंत्रण परिषदेद्वारे परिभाषित केल्यानुसार अंमली पदार्थांची विक्री, मानसोपचार आणि रासायनिक पूर्ववर्ती वस्तुंच्या विरोधात दोन्ही देशांमधील सहकार्य सुलभ आणि वृद्धिंगत होईल.
- सामंजस्य करारानुसार मादक औषधे, उत्पादक, तस्कर आणि मादक द्रव्यांच्या तस्करी करणार्यांच्या संशयास्पद हालचाली, एनडीपीएस आणि प्रीकर्सर्स केमिकल्सच्या तस्करीचा तपशील आणि अटक केलेल्या तस्करीचा आर्थिक तपशील तसेच औषधी शुल्क संबंधित माहितीची देवाणघेवाण करण्याची तरतूद आहे.
- सामंजस्य करारात कोणत्याही पक्षाच्या हद्दीत जप्त केलेली मादक औषध, सायकोट्रॉपिक पदार्थ आणि रासायनिक खरेदीचे विश्लेषण आणि अंमली पदार्थांच्या अवैध प्रयोगशाळा, सायकोट्रॉपिक पदार्थ आणि रासायनिक उत्पादन आणि त्यांच्या तांत्रिक वैशिष्ट्यांविषयी माहिती / विनिमय करण्याची तरतूद आहे.
पार्श्वभूमी:
मादक पदार्थांची बेकायदेशीरपणे तस्करी हा जागतिक अवैध व्यापार आहे. विशेषत: अफगाणिस्तानात विविध मार्गांद्वारे मोठ्या प्रमाणात या मादक पदार्थांचे उत्पादन आणि वितरण केले जाते यामुळे तरुणांमध्ये मोठ्या प्रमाणात हे मादक पदार्थ सुलभपणे सेवन केले जातात आणि यामुळे सार्वजनिक आरोग्यावर नकारात्मक प्रभाव पडतो आणि त्यामुळे समाजातील गुन्हेगारीकरणही वाढते. मादक द्रव्यांच्या तस्करीमुळे जगभरातील विविध भागात बंडखोरी आणि दहशतवादासाठीही आर्थिक पाठबळ मिळाले आहे.
B.Gokhale/S.Mhatre/D.Rane
(Visitor Counter : 115
विज्ञान आणि तंत्रज्ञान मंत्रालय
14 वैज्ञानिकांना 2018-19 वर्षासाठी स्वर्ण जयंती फेलोशिप देण्यात आली
नवी दिल्ली, 2 जानेवारी 2020
नाविन्यपूर्ण संशोधन कल्पना असलेल्या प्रकल्पांमध्ये सहभाग आणि संबंधित शाखांमधील संशोधन आणि विकास कार्यावर प्रभाव पाडण्याची क्षमता असलेल्या 14 वैज्ञानिकांना 2018-19 वर्षासाठी स्वर्ण जयंती पाठ्यवृत्ती देण्यात आली. तीन-स्तरीय प्रक्रियेच्या माध्यमातून या पाठ्यवृत्तीसाठी निवड झालेल्या वैज्ञानिकांना मुक्तपणे अनोखे संशोधन करता येईल.
देशाच्या स्वातंत्र्याला 50 वर्ष पूर्ण झाल्यानिमित्त केंद्र सरकारने स्वर्ण जयंती पाठ्यवृत्ती योजना सुरु केली होती. या योजने अंतर्गत निवडक युवा वैज्ञानिकांना विज्ञान आणि तंत्रज्ञान क्षेत्रात मूलभूत संशोधनासाठी विशेष सहाय्य पुरवले जाते.
पाठ्यवृत्ती आणि संशोधनासाठी निवडण्यात आलेल्या वैज्ञानिकांना विज्ञान आणि तंत्रज्ञान विभागाकडून मदत केली जाते. संशोधनासाठी दरमहा 25 हजार रुपये पाठ्यवृत्तीचा यात समावेश आहे. तसेच वैज्ञानिकांना त्यांच्या वेतनाव्यतिरिक्त 5 वर्षांसाठी 5 लाख रुपये संशोधन अनुदान देखील दिले जाते. 443 अर्जदारांपैकी 14 वैज्ञानिकांची या पाठ्यवृत्तीसाठी निवड झाली आहे.
पुरस्कार विजेत्यांचा थोड्यात परिचय
M.Chopade/S.Kane/D.Rane
(Visitor Counter : 183
राष्ट्रपती कार्यालय
‘माय होम इंडिया’ ने आयोजित केलेल्या युवा संमेलनाला राष्ट्रपतींची उपस्थिती
युवाशक्तीची उद्यमशीलता आणि दृढनिश्चयावरच आपल्या देशाचे भवितव्य अवलंबून; राष्ट्रपती कोविन्द
नवी दिल्ली, 9 जुलै 2022
‘माय होम इंडिया’ या संस्थेने नवी दिल्लीत आयोजित केलेल्या युवा संमेलनात आज  रोजी राष्ट्रपती रामनाथ कोविन्द यांनी उपस्थित राहून मार्गदर्शन केले.
युवा आपल्या देशाचे वर्तमानही आहेत आणि भविष्यही आहेत. त्यांची गुणवत्ता आणि क्षमता, देशाची मान उंचवणारी आहे. म्हणूनच, आजचे युवक हे उद्याच्या इतिहासाचे निर्माते आहेत, असे म्हणणे वावगे ठरणार नाही, असे राष्ट्रपती म्हणाले.
आपल्याला माहीत आहे की जगातली युवा आणि किशोरवयीन मुलांची सर्वाधिक संख्या आज भारतात आहे. याला ‘लोकसांख्यिक लाभांश’ असे म्हणतात. भारतासाठी ही एक उत्तम संधी आहे. आपण या संधीचा लाभ घ्यायला हवा.देशाचा विकास आणि प्रगती यामध्ये युवाशक्तीचे अधिकाधिक योगदान हवे हे आपले उद्दिष्ट असायला हवे. युवाशक्तीची उद्यमशीलता आणि दृढनिश्चय यावरच देशाचे भवितव्य अवलंबून आहे, असे राष्ट्रपती म्हणाले.
भारतातील युवकांनी आपली गुणवत्ता आणि परिश्रमांच्या जोरावर अनेक स्टार्ट अप्सचा पाया रचला, ही आपल्यासाठी अत्यंत अभिमानाची बाब आहे, असे राष्ट्रपती म्हणाले.आजचा युवा, नोकरी शोधण्यापेक्षा, रोजगार देणारा होण्याच्या मार्गावर चालतो आहे, असे ते म्हणाले.
29 जून 2022 पर्यंत देशात 103 युनिकॉर्न भारतात स्थापन झाल्या असून त्यांची एकूण किंमत 336 अब्ज डॉलर्स इतकी आहे. आज जगभरातील प्रत्येक 10 युनिकॉर्नपैकी एक भारतात आहे. अगदी कोविड-19 च्या काळातही भारतात युनिकॉर्नच्या संख्येत वाढ होत गेली आहे, असे राष्ट्रपतींनी नमूद केले. कोविड महामारीचा सामाजिक-आर्थिक क्षेत्रांवर मोठा विपरीत परिणाम झाला, मात्र या काळातही, युवा उद्योजकांनी धाडस आणि गुणवत्तेचे एक उत्तम उदाहरण सिद्ध केले आहे, असे राष्ट्रपती म्हणाले.
या युवा परिषदेमुळे युवकांच्या मनात राष्ट्रीयत्वाच्या भावनांविषयी जागृती निर्माण होते, ही अत्यंत कौतुकास्पद गोष्ट आहे, असे ते म्हणाले. ‘माय होम इंडिया’ ही संस्था, ‘वन इंडिया’ आणि ‘कर्मयोगी’ असे दोन पुरस्कार देत असल्याबद्दल त्यांनी आनंद व्यक्त केला. ही संस्था करत असलेल्या इतर सामाजिक कार्यांचाही त्यांनी उल्लेख केला.
राष्ट्रपतींचे संपूर्ण हिन्दी भाषण वाचण्यासाठी इथे क्लिक करा.N.Chitale/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 141
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केन्द्र शासित प्रदेशातील उपलब्धतेची अद्यावत माहिती
राज्ये आणि केन्द्र शासित प्रदेशांना सुमारे 203.45 कोटी लसीच्या मात्रा केल्या उपलब्ध
राज्ये आणि केन्द्र शासित प्रदेशांकडे अजूनही 2.19 कोटींपेक्षा अधिक लसीच्या न वापरलेल्या उपयोगी मात्रा, शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
2,03,45,65,325
|
|
BALANCE AVAILABLE
|
|
2,19,90,090
केंद्र सरकारने सुमारे 203.45  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
2.19  कोटी न वापरलेल्या उपयोगी मात्रा राज्ये आणि केन्द्र शासित प्रदेशांकडे शिल्लक आहेत.
पंतप्रधान कार्यालय
छत्तीसगडमधील दंतेवाडा येथे पोलिसांवर झालेल्या हल्ल्याचा पंतप्रधानांनी केला निषेध
या हल्ल्यात प्राण गमावलेल्या शूर जवानांना वाहिली श्रद्धांजली
नवी दिल्ली, 26 एप्रिल 2023
छत्तीसगडमधील दंतेवाडा जिल्ह्यात छत्तीसगड पोलिसांवर झालेल्या हल्ल्याचा पंतप्रधान नरेंद्र मोदी यांनी निषेध केला आहे. या हल्ल्यात प्राण गमावलेल्या शूर जवानांनाही पंतप्रधानांनी श्रद्धांजली वाहिली.
पंतप्रधानांनी ट्विट केले;
“दंतेवाडा येथे छत्तीसगड पोलिसांवर झालेल्या हल्ल्याचा तीव्र निषेध. या हल्ल्यात प्राण गमावलेल्या शूर जवानांना मी श्रद्धांजली अर्पण करतो. त्यांचे बलिदान सदैव स्मरणात राहील. शोकग्रस्त कुटुंबांप्रती माझ्या सहवेदना.”G.Chippalkatti/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
नवीन आणि नवीकरणीय ऊर्जा मंत्रालय
अक्षय ऊर्जा प्रकल्पांना सह-वित्तपुरवठा करण्यासाठी युनियन बँक ऑफ इंडिया आणि बँक ऑफ बडोदासोबत इरेडाचा सामंजस्य करार
नवी दिल्ली, 5 सप्टेंबर 2023
देशातील अक्षय ऊर्जा वाढीला चालना देण्यासाठी आणखी एक पाऊल उचलत इरेडा अर्थात भारतीय अक्षय ऊर्जा विकास संस्था लिमिटेडने 5 सप्टेंबर 2023 रोजी युनियन बँक ऑफ इंडिया आणि बँक ऑफ बडोदा सोबत सामंजस्य करारांवर स्वाक्षरी केली आहे. हे करार इरेडाला युनिअन बँक ऑफ इंडिया आणि बँक ऑफ इंडिया सोबत सह-कर्ज आणि कर्ज सिंडिकेशनमध्ये , प्रस्थापित आणि उदयोन्मुख अक्षय ऊर्जा तंत्रज्ञानासह, नवीकरणीय ऊर्जा प्रकल्पांच्या विस्तृत साखळीसाठी सहकार्य करण्यास सक्षम करतील.
या भागीदारीबद्दल इरेडाचे मुख्य व्यवस्थापकीय संचालक प्रदीप कुमार दास यांनी आनंद व्यक्त केला. "युनियन बँक ऑफ इंडिया आणि बँक ऑफ बडोदा या दोन्ही बँकांकडे शाखांचे देशव्यापी विस्तृत जाळे आहे. या सहकार्याचा उद्देश विशेषत: दुसऱ्या आणि तिसऱ्या श्रेणींमधली शहरे आणि ग्रामीण भागात विस्तार करत विद्यमान आणि नवीन ग्राहकांना अद्वितीय आणि नवोन्मेषी आर्थिक सहाय्य प्रदान करण्यास सक्षम होणे, हा आहे. आमची क्षमता आणि संसाधने यांचे संयोजन करून आम्ही पंतप्रधानांच्या आत्मनिर्भर भारत आणि शाश्वत विकास या संकल्पा अनुरूप आमच्या ग्राहकांना सेवा देत राहू, असा विश्वास आम्हाला आहे. "
अलिकडच्या वर्षांत, इरेडा अक्षय ऊर्जा क्षेत्राच्या विकासासाठी आपल्या तांत्रिक-आर्थिक कौशल्याचा लाभ देण्यासाठी विविध केंद्रीय आणि राज्य संस्थांसोबत तसेच वित्तीय संस्थांसोबत भागीदारी करण्यास सक्रियपणे प्रोत्साहन देत आहे.N.Chitale/S.Kakade/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 73
पंतप्रधान कार्यालय
भारताला स्वावलंबी बनवण्यात स्टार्ट अप्स महत्त्वपूर्ण भूमिका बजावत आहेत: पंतप्रधान मोदी
नवी दिल्ली, 16 जानेवारी 2021
कोरोना संकटाच्या काळात आत्मनिर्भरतेच्या दिशेने भारतीय स्टार्टअप्सच्या योगदानाचे पंतप्रधान नरेंद्र मोदी यांनी कौतुक केले. ते आज व्हिडिओ कॉन्फरन्सिंगद्वारे ‘प्रारंभ : स्टार्टअप इंडिया आंतरराष्ट्रीय शिखर परिषदेला’ संबोधित करत होते.
यावेळी बोलताना पंतप्रधानांनी निदर्शनास आणून दिले की 45 टक्के स्टार्टअप्स दुसऱ्या आणि तिसऱ्या श्रेणीच्या शहरांमध्ये आहेत आणि ते स्थानिक उत्पादनांचे ब्रँड अॅम्बेसेडर म्हणून काम करतात. प्रत्येक राज्य स्थानिक शक्यतांनुसार स्टार्टअपला समर्थन व सहाय्य करत आहे आणि देशातील 80 टक्के जिल्हे आता स्टार्टअप इंडिया अभियानाचा एक भाग आहेत. पंतप्रधानांनी अन्न व कृषी क्षेत्रातल्या नवीन संभाव्यतेकडे लक्ष वेधले, कारण लोक आता आपल्या आहाराविषयी अधिक जागरूक होत आहेत. या क्षेत्रांच्या वाढीकडे भारताने विशेष लक्ष दिले असून एक लाख कोटींच्या भांडवलाच्या आधारे कृषी पायाभूत निधी उभारण्यात आला आहे. या नवीन संधींसह, स्टार्टअप शेतकर्यांशी सहकार्य करत आहेत आणि सुलभतेने आणि गुणवत्तेसह शेतातून बाजारात उत्पादने नेण्यात महत्त्वपूर्ण भूमिका बजावत आहेत.
पंतप्रधानांनी कोरोना संकटाच्या काळात आत्मनिर्भरतेमध्ये स्टार्टअप्सच्या योगदानाचे महत्व अधोरेखित केले. सॅनिटायझर्स, पीपीई किट उपलब्धता आणि संबंधित पुरवठा साखळ्या सुनिश्चित करण्यात स्टार्टअपने मोठी भूमिका बजावली. किराणा माल, घरपोच औषधे, आघाडीच्या कामगारांची वाहतूक आणि ऑनलाइन अभ्यास साहित्य यासारख्या स्थानिक गरजा भागवण्यात त्यांनी उत्कृष्ट भूमिका बजावली. संकटात संधी शोधण्याच्या स्टार्टअप्सच्या भावना आणि आपत्तीच्या वेळी त्यांनी ज्या प्रकारे आत्मविश्वास वाढवला त्याचे पंतप्रधानांनी कौतुक केले.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
शिक्षण मंत्रालय
ई लर्निंग करिता मजकूर योगदान देण्यासाठी "विद्यादान 2.0 " या राष्ट्रीय कार्यक्रमाचा केंद्रीय मनुष्य बळ विकास मंत्र्यांच्या हस्ते नवी दिल्लीत प्रारंभ
नवी दिल्ली, 22 एप्रिल 2020
ई लर्निंग करिता मजकूर योगदानासाठी विद्यादान 2.0 या राष्ट्रीय कार्यक्रमाचा केंद्रीय मनुष्य बळ विकास मंत्री रमेश पोखरीयाल निशंक यांनी आज नवी दिल्लीत ई प्रारंभ केला. केंद्रीय मनुष्य बळ विकास राज्य मंत्री संजय धोत्रे व्हिडिओ कॉन्फरन्सिंग द्वारे या कार्यक्रमात सहभागी झाले. कोविड-19 मुळे निर्माण झालेल्या परिस्थितीच्या पार्श्वभूमीवर विद्यार्थ्यांसाठी  ई लर्निंग सामग्रीसाठीची वाढती आवश्यकता आणि शालेय शिक्षण आणि डिजिटल शिक्षण एकीकृत करण्याच्या तातडीच्या गरजेमुळे हा कार्यक्रम सुरु करण्यात आला आहे.
 दीक्षा हा केंद्रीय मनुष्य बळ विकास मंत्रालयाचा मंच सप्टेंबर 2017 पासून 30 हून अधिक राज्ये आणि केंद्र शासित प्रदेशांमध्ये अध्ययन आणि अध्यापन वृद्धिंगत करण्यासाठी दीक्षाचे संचलन करत आहे. कोरोना विषाणू प्रादुर्भावामुळे निर्माण झालेल्या अभूतपूर्व परिस्थितीचा शालेय आणि उच्च शिक्षणावर वेगवेगळ्या पद्धतीने मोठा परिणाम झाला आहे. अशा परिस्थितीत उपयोगकर्त्या सर्व राज्ये आणि केंद्र शासित प्रदेशांनी दीक्षा या मंचावर ई लर्निंग सामग्री दृढ करण्याची ही योग्य वेळ आणि संधी आहे.
दीक्षाची व्यापकता आणि क्षमता लक्षात घेऊन अनेक संस्था, संघटना आणि व्यक्तींनी दीक्षाच्या डिजिटल संसाधनात योगदान देण्यात रुची दर्शवली आहे.दीक्षा आढावा बैठकीत तज्ञ शिक्षक, व्यक्ती आणि संघटनांनी, विद्यादान अंतर्गत उच्च गुणवत्ता सामग्री प्राप्त करण्यासाठी क्राउडसोर्सिंग टूल चा वापर करण्यावर भर दिला आहे.
देशभरातल्या व्यक्ती आणि संघटना यांच्यासाठी सामायिक राष्ट्रीय कार्यक्रम म्हणून निर्माण केला असून त्याद्वारे निरंतर गुणवत्तापूर्ण शिक्षण सुनिश्चित करण्यासाठी शालेय आणि उच्च शिक्षणासाठी ई लर्निग संसाधनांचे योगदान दिले जाते. देशभरातल्या लाखो मुलांना केव्हाही आणि कुठेही शिक्षण सुरु ठेवण्यासाठी या ऐपवरची माहिती उपयुक्त ठरेल असे त्यांनी सांगितले.
विषय स्पष्ट करणारे व्हिडिओ, सादरीकरण, प्रश्न मंजुषा यासारखा वेगवेगळ्या प्रकारचा आशय देऊन योगदान देण्यासाठी विद्यादानला आशय योगदान टूलआहे असे पोखरीयाल यांनी सांगितले. पहिली ते बारावी पर्यंत राज्यांनी निर्देशित केलेल्या कोणत्याही विषयावर योगदान देण्यासाठी या टूल मधे संरचित इंटरफेस प्रदान करण्यात आले आहे.
शिक्षण तज्ञ, संबंधित विषयातले तज्ञ,शाळा, विद्यापीठे, संस्था, सरकारी आणि बिगर सरकारी संस्था आणि व्यक्ती यासाठी योगदान देऊ शकतात. या मंचावरच्या ई लर्निंग मजकुरात समाविष्ट करण्यासाठी ज्यांच्या आशयाला संमती मिळाली आहे त्यांच्यासाठी ही अभिमानाची बाब असेल असे पोखरीयाल यांनी सांगितले. विद्यादान कार्यक्रम लवकरच शिक्षक प्रशिक्षण साहित्यासाठी योगदान आमंत्रित करणार असल्याचे त्यांनी सांगितले.
विद्यादान मार्फत योगदान देण्यासाठीच्या प्रक्रियेच्या अधिक माहितीसाठी https://vdn.diksha.gov.in/ किंवा https://diksha.gov.in/ ला भेट देऊन विद्यादानवर क्लिक करा.B.Gokhale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 213